John Cleese

John Marwood Cleese (s. 27. lokakuuta 1939 Weston-super-Mare, Somerset, Yhdistynyt kuningaskunta) on brittiläinen näyttelijä, koomikko ja käsikirjoittaja. Hänet tunnetaan parhaiten Monty Python -koomikkoryhmän jäsenenä.

 Nuoruus ja varhainen ura  
John Cleesen vanhemmat olivat vakuutusasiamies Reginald Cleese ja Muriel Cross. Suvun sukunimi oli alun perin ollut Cheese, mutta hänen isänsä oli muuttanut sen muotoon Cleese värväytyessään ensimmäiseen maailmansotaan 1915. 

John Cleese sai koulutuksensa Clifton Collegessa Bristolissa. Kouluvuosiensa aikana hänet ehdittiin kerran erottaa sopimattoman kepposen vuoksi: hän oli maalannut koulun lattiaan rivin jalanjälkiä luodakseen sen kuvan, että sotamarsalkka Douglas Haigin patsas oli käynyt WC:ssä. Collegen jälkeen Cleese siirtyi opiskelemaan lakia Cambridgen yliopistoon. Opiskelun sijasta hän keskittyi kuitenkin esiintymään Cambridge Footlights -ryhmässä, yliopiston maineikkaassa teatteriseurueessa. Footlights-ryhmässä Cleese tapasi ensimmäisen kerran tulevan työparinsa, lääketieteen opiskelija Graham Chapmanin. 
Luotuaan itselleen mainetta Footlightsissa Cleese pääsi Britannian yleisradioyhtiöön BBC:hen käsikirjoittamaan radiokomiikkaa. Hän ja Chapman liittyivät 1963 esiintyjiksi Cambridge Circus -revyyseen, joka esiintyi ensin Lontoossa, sitten Uudessa-Seelannissa ja lopulta Broadwayllä New Yorkissa. Revyyn päätyttyä Cleese jäi muutamaksi vuodeksi Yhdysvaltoihin ja esiintyi erilaisissa revyissä ja näytelmäkappaleissa. Tänä aikana hän tutustui animaattori Terry Gilliamiin, tulevaan Monty Pythonin jäseneen, sekä näyttelijä Connie Boothiin, jonka kanssa hän meni naimisiin vuonna 1968. Cleeselle ja Boothille syntyi yksi lapsi, tytär Cynthia Cleese 1971. Pari erosi vuonna 1978.

 Myöhempi ura ja Monty Python 
Palattuaan Britanniaan vuonna 1965 Cleese liittyi Chapmanin kanssa BBC:n ajankohtaissatiirin The Frost Report (1966) käsikirjoittajaryhmään. Ohjelma on myöhemmin tullut maineikkaaksi siitä, että sen käsikirjoittajakunnassa työskentelivät ensimmäisen kerran yhdessä kaikki Monty Python -ryhmän viisi brittijäsentä: Cleese, Chapman, Eric Idle, Terry Jones ja Michael Palin. Tämän jälkeen Cleese ja Chapman olivat mukana sketsisarjassa At Last the 1948 Show (1967). Sen menestyttyä hyvin BBC tarjosi kaksikolle mahdollisuutta oman sketsisarjan tekemiseen. Cleese ei kuitenkaan halunnut tehdä kahden miehen show’ta (osittain siksi, että Chapmanin alkoholismi teki tämän kanssa työskentelyn ajoittain hankalaksi), joten hän kutsui mukaan Michael Palinin, jonka kanssa hän oli ystävystynyt The Frost Reportin aikana. Palin puolestaan toi mukanaan Eric Idlen ja Terry Jonesin sekä Terry Gilliamin, joiden kanssa hän oli The Frost Reportin jälkeen tehnyt sarjaa Do Not Adjust Your Set (1967–1969). Näin syntyi Monty Python -ryhmä. 

Monty Python -ryhmä aloitti maailmanvalloituksensa BBC:lle tehdystä televisiosarjasta Monty Pythonin lentävä sirkus (Monty Python’s Flying Circus, 1969–1974). Sarjan ensimmäinen jakso nauhoitettiin 7. syyskuuta 1969, ja näytettiin 5. lokakuuta samana vuonna BBC Onella. Sarjasta tehtiin neljä tuotantokautta ja yhteensä 45 jaksoa. Lisäksi ryhmä on tehnyt neljä elokuvaa sekä lukemattoman määrän oheistuotteita äänitteistä ja kirjoista videopeleihin.

John Cleese on nähty monenlaisissa rooleissa. Esimerkiksi elokuvassa Monty Pythonin hullu maailma hän esittää useita rooleja, joista näkyvimpiä ovat Sir Lancelot, Musta ritari ja kaakattava maagikko Tim the Enchanter. Monty Python -ryhmän elokuvien lisäksi Cleese on esiintynyt myös muun muassa Pitkän Jussin majatalo -sarjassa ja Kala nimeltä Wanda -elokuvassa (1988), jonka käsikirjoittamiseen hän myös osallistui. James Bond -elokuvassa Kun maailma ei riitä (1999) Cleese esittää varusteasiantuntija Q:n apuria R:ää ja elokuvassa Kuolema saa odottaa (2002) hän korvasi Desmond Llewelynin Q:na. Lisäksi hän näytteli Harry Potter -elokuvasarjan ensimmäisissä elokuvissa haamua nimeltä ”Melkein päätön Nick”. Elokuvassa Viidakon Ykä (1997) hän oli puhuva gorilla. Cleese on myös ääninäytellyt useissa elokuvissa, esimerkiksi kuningas Haroldia elokuvissa Shrek 2 ja Shrek 3''.

Cleese on 2000-luvulla tehnyt useita esiintymiskiertueita. Vuoden 2018 kiertue oli nimeltään "Viimeinen tilaisuus nähdä minut ennen kuin kuolen".

 Filmografia 
 Elokuvat 
 Vuosi Elokuva / Televisioelokuva Rooli 1968  Interlude  Toimittaja 1969  The Magic Christian  Mr. Dougdale The Best House in London  Jones 1970  The Rise and Rise of Michael Rimmer  Pummer 1971  Monty Pythonin paremmat pilat  eri rooleja The Statue  Harry 1973  Elementary, My Dear Watson  Sherlock Holmes 1974  Romance with a Double Bass  Muusikko Smychkov 1975  Monty Pythonin hullu maailma  eri rooleja 1976  Meetings, Bloody Meetings  Tim 1977  The Strange Case of the End of Civilization as We Know It  Sherlock Holmes 1979  Brianin elämä  Reg, Ylipappi, kenturio, Deadly Dirk, Arthur, ensimmäinen tähdistäennustaja 1980  The Secret Policeman's Ball  Eri rooleja 1981  Muppetit ja jalokiviliiga  Neville Rosvoja, rosvoja  Tyhmyri Robin Hood 1982  Privates on Parade  Majuri Giles Flack 1983  Kapteeni Keltaparta  Sokea Pew Monty Python – Elämän tarkoitus  Eri rooleja 1985  Silverado  Langston 1986  Miten niin myöhässä?  Herra Stimpson 1988  Kala nimeltä Wanda  asianajaja Archie Leach 1989  Erik the Viking  Musta HalfDan The Big Picture  Baarimikko 1990  Bullseye!  Mies Barbadoksen rannalla, joka näyttää John Cleeselta 1993  Splitting Heirs  Raoul P. Shadgrind 1999  The Out-of-Towners  Mr. Mersault Kun maailma ei riitä  R 2000  Isn't She Great  Henry Marcus  Rudyard Kiplingin viidakkokirja  Dr. Julius Plumford 1996  Kaislikossa suhisee  rupikonnan lakimies  Fierce Creatures  Rollo Lee2001  Rottaralli  Donald P. Sinclair  Harry Potter ja viisasten kivi  Melkein päätön Nick 2002  Harry Potter ja salaisuuksien kammio  Melkein päätön Nick  Kuolema saa odottaa  Q Pluto Nash  James2003  Charlien enkelit: Kurvit suoriksi  Mr. Munday Scorched  Charles Merchant 2004  Maailman ympäri 80 päivässä  Grizzled Sergeant 2006  Man About Town  Dr. Primkin 2008  Päivä jona maailma pysähtyi  Dr. Barnhardt 2009  Vaaleanpunainen pantteri 2  Charles Dreyfus 2010  Spud  The Guv    2012  God Loves Caviar  McCormick 

 Ääniroolit 
 Vuosi Elokuva Rooli 1991  Fievel matkalla villiin länteen  Kissa R. Waul 1994  Joutsenprinsessa  Jean-Bob 1997  Viidakon Ykä  Apina nimeltään Apina 2000  The Magic Pudding  Albert 2000  Pinocchio  2003  Viidakon Ykä 2  Apina nimeltään Apina 2004  Shrek 2  Kuningas Harold 2005  Valiant  Mercury 2006  Lotta ystäväni  Samuel-lammas 2007  Shrek kolmas  Kuningas Harold 2008  Igor  Dr. Glickenstein 2009  Planeetta 51  prof. Kipple 2010  Legenda suojelijoista  Henki Shrek ja ikuinen onni  Kuningas Harold 2011  The Big Year  Kertoja Nalle Puhin elokuva  Kertoja 2013  Lentsikat  Bulldog2019Arktinen oikeusOtto Van Walrus

 Bibliografia 
 Suomeksi käännetyt teokset 


 Lähteet 



 Viitteet 

 Aiheesta muualla 


 Ylen Elävä arkisto: Miten elämästä selviää hengissä, John Cleese? (1997)

Luokka:Englantilaiset näyttelijät
Luokka:Englantilaiset teatterinäyttelijät
Luokka:BAFTA-palkinnon saajat
Luokka:Brittiläiset koomikot
Luokka:Brittiläiset televisiokäsikirjoittajat
Luokka:Monty Python -ryhmän jäsenet
Luokka:Vuonna 1939 syntyneet
Luokka:Elävät henkilöt
Luokka:Seulonnan keskeiset artikkelit